เรียนคุณค่ะพอดีแม่เป็นโรคหัวใจโต ลิ้นหัวใจรั่ว ตับแข็ง 1 ข้าง มีนิ่วในถุงน้ำดีก้อนเล็กๆ ค่ะตอนนี้จะมีอาการบวมที่บริเวณขา สีผิวจะคล้ำๆ ค่ะ แต่วันนี้สังเกตุเห็นมีอาการบวมบริเวรณใต้ ถุงใต้ตา ขึ้นมาค่ะ ไม่ทราบว่าเกิดจากอะไรค่ะ...ขอบค่ะ
สวัสดีค่ะ อาการบวมที่ขาอาจเกิดจาก การติดเชื้อ อาจมีขาปวด บวม แดง ร้อน มีไข้ร่วมด้วย มักเป็นที่ขาข้างเดียว การมีเส้นเลือดดำที่ขาบกพร่อง ทำให้เกิดการอุดตัน อาจเกิดจากความผิดปกติในตัวเส้นเลือดเอง หรือมีก้อนบางอย่างไปกดทับตรงเส้นเลือด มักบวมข้างเดียวเช่นกัน หรือมีภาวะบวมน้ำเหลือง เป็นอาการที่เกิดจากการคั่งของน้ำเหลืองบริเวณใต้ผิวหนัง หรือเกิดจากโรคหัวใจ โรคตับ หรือโรคไต ซึ่งทำให้มีน้ำคั่งในร่างกายได้ กรณีนี้จะเป็นบวมกดบุ๋มตรงขาช่วงล่างทั้งสองข้างโดยหากมีสีผิวคล้ำขึ้น หรือมีแผล อาจนึกถึงกลุ่มการติดเชื้อหรือเส้นเลือดดำที่ขาบกพร่อง หากไม่สบายใจ ควรพาไปพบแพทย์เพื่อตรวจเพิ่มเติม ในระหว่างนี้ไม่ดื่มน้ำมากเกินไประหว่างวัน ไม่ควรเกิน 1.5-2 ลิตร เดินลงน้ำหนักบ้าง แต่ไม่เยอะ และตอนเย็นถ้าขาบวมมากขึ้นให้นอนยกขาสูงได้